TV7 JERUUSALEMMA UUDISED
Tänased teemad -
ÜRO tahab lõpetada konflikti Iisraeli ja palestiinlaste vahel
Gazalased tahavad Iisraeli pääseda
Nigeeria igbo juudid naasevad oma juurte juurde
Poolas otsitakse natside kullarongi
TV7 Jeruusalemma Uudistest - Shalom!
Israel Hayomi teatel korraldab ÜRO peasekretär Ban Ki-moon
võtmeriikide ministrite kohtumist,
mis keskendub Iisraeli-palestiinlaste konflikti lõpetamisele.
Kohtumine toimub 30. septembril igaaastase peaassamblee raames.
Lisaks Lähis-Ida vahendajatele ehk nn Kvartetile,
kuhu kuuluvad USA, ÜRO, EL ja Venemaa,
kutsub Ban Ki-moon kohtumisele ka Araabia Liiga peasekretäri
ning Egiptuse, Jordaania ja Saudi Araabia välisministrid.
Iisraeli ja palestiinlaste kõnelused on olnud ummikus
alates 2014. a algusest,
kui USA-l ei õnnestunud rahulepingut saavutada.
Tänavu saavad ka mitteliikmesriigid nagu PO ja Vatikan
heisata oma lipud ÜRO peakorteri ees liikmesriikide lippude kõrvale.
Israel Today kirjutab gazalaste püüdlustest Iisraeli pääseda.
Gaza palestiinlastele õpetatakse,
et iisraellased on verehimulised koletised,
kes üksnes palestiinlaste hävingut tahavad.
Paljud pole valesid siiski uskunud,
kuna üha rohkemad riskivad juudiriiki põgenemisega.
Iga päev ületab piiri palestiinlasi,
kelle sõnul on elutingimused Hamasi alluvuses võimatud.
Piiri valvavad Iisraeli Kaitseväe sõdurid kartsid algul
infiltreerujate arvu kasvu tõttu, et tegemist on uue terrorilainega.
Ülekuulamistel selgus,
et paljud piiriületajad elasid Hamasi kartuses ega hoolinud,
et satuvad Iisraelis vanglasse,
kus nad vähemalt kolm korda päevas süüa saaksid.
Hamas on püstitanud põgeniketulva peatamiseks tara,
mida valvab relvastatud patrull.
See on sundinud varjupaigataotlejad pikka maad roomama,
enne kui nad tara alt läbi pääsevad.
Gaza pool kinnipüütud hukatakse.
Seoses Iisraeli tulistatud raketitulva kasvu tõttu mullu peetud sõjaga
on Gaza sotsiaalmajanduslik olukord viletsam kui kunagi varem.
Elanikud kannatavad toidu- ja tarbeesemete puuduse all.
Hamas konfiskeerib pea kõik Gazasse toimetatava abi.
Näiteks peaagu kõik Gazasse saabuv tsement
kasutatakse uute salakaubatunnelite ehitamiseks,
kuigi see on mõeldud sõjas hävinud kodude remondiks ja ülesehitamiseks.
Iisraeli Kaitsejõud ja teised julgeolekuametid
püüavad kinni enamiku varjupaika taotlevaist infiltreerujaist,
kellest enamik saadetakse ülekuulamise järel Gazasse tagasi.
Arutz Sheva teatel naasevad Nigeeria igbo juudid oma juurte juurde.
Igbosid on Nigeerias vähemalt 30 miljonit
ja nad on üks riigi suurimaid rahvusrühmi.
Ka Ameerikas ja Kariibi mere saartel on miljoneid igbode järeltulijaid.
Pärast 1966. a toimunud Nigeeria sõjalist riigipööret
tabas igbosid massiline tagakius ja Nigeeria sõda,
mida nimetatakse ka Biafra tragöödiaks.
Ligi kolm aastat kestnud sõjas hukkus hinnanguliselt 3 miljonit igbot
nälja, mahalaskmise ja Nigeeria valitsuse pommitamiste tõttu,
mida paljud pidasid genotsiidikatseks.
Paljud vaatlejad võrdlesid igbode kannatusi holokaustiga
ja nimetasid igbosid Aafrika juutideks.
Enne Atlandi ookeani ülest orjakaubandust
ja sel ajal toimunud Aafrika asustamist eurooplaste poolt
olid igbod paljude meelest veidrad,
kuna erinesid mitmeti naabritest nii tavade
kui füüsiliste omaduste ja maailmavaate poolest.
Mitmed tollest ajast pärit ürikud vihjavad igbode juudi päritolule.
Arvatakse, et ca 30 000 igbot järgivad mingis vormis judaismi
ja 1500-2000 neist
harrastab normatiivset ortodoksset või rabinistlikku judaismi.
Nad nimetavad end Bnei Israeliks
ja elavad peamiselt Nigeri jõe sisedeltas.
Igbo juudid olevat rännanud Lääne-Aafrikasse 740. a kandis
Süüriast, Portugalist ja Liibüast.
Algsed migrandid olevat pärinenud
piibellikest Gadi, Asseri, Daani ja Naftali hõimudest.
Hiljem ühines nendega uusi juudi immigrante
Portugalist ja Liibüast 1484. ja 1667. a.
Tuntud 10. saj juudi rändaja kirjutas,
et Aafrika igbo juutidel on kõik juudi ürikud
peale Estri raamatu ja Nutulaulude. Nad ei tundnud Talmudi,
kuna sattusid pagulusse enne selle kirjutamist.
Kuid nad olid teinud kõigist Piiblis mainitud Joosua seadustest
sarnase pühakirjade kogumiku.
Hetkel käib igbode seas veider areng, kuna paljud neist pöörduvad ära
Euroopa kolonistide pealesurutud kristlusest
ja rajavad rabinistlikke juudi kogudusi.
Igbo juutide juhi ja aktivsti sõnul
ennetab see areng mõnede meelest teist Operatsioon Saalomoni.
Israel Hayom kirjutab natside kullarongi otsinguist Poolas.
Poola armeepersonal alustas uuringuid piirkonnas,
kus võimude arvates võidi matta natsiaegne rong,
mis olevat transportinud relvi ja röövitud ehteid.
Armee peab paari nädalaga otsustama edasise tegevuse suhtes.
Rahvapärimuse järgi sõitis rong 1945. a tunnelisse,
kuid ei väljunud sealt kunagi.
Hiljuti ütles Poola asevälisminister,
et kullarongi leidmine on üsna tõenäoline.
Augustis ütlesid kaks amatööraardeotsijat,
üks Poolast, teine Saksamaalt, et leidsid rongi,
mis tuleks välja kaevata ja turistidele vaatamiseks välja panna.
Maailma Juudi Kongressi sõnul
tuleb kõik natside mõrvatud juutidelt röövitud väärtesemed
tagastada nende õigusjärglastele.
Need olid meie tänased uudised. Head Uut Aastat Iisraelile!
Shalom ja kohtumiseni!
Tõlge: Monika Jaaguri